text: Sneen giver bilkøer
  03 februar 2012 kl. 11.20
  Lokale snebyger i Trekantområdet giver trafikale problemer. Sneen forsvinder ikke foreløbig. Det bliver ned til minus 18 grader i nat.
  Der meldes om tæt trafik og kødannelser mellem frakørsel 64 Kolding V og frakørsel 66 Christiansfeld. Også på Taulovmotorvejen mellem motorvejskryds Kolding og motorvejskryds Fredericia er der tæt trafik.
  I store dele af regionen meldes der om is- og sneglatte veje.
  
  Lastbiler har det svært
  På Vejlevej i Kolding har især lastbilerne svært ved at køre op ad bakke og sigtbarheden er lav i de voldsomme snebyger.
  Sneen forsvinder ikke foreløbig. Det bliver nemlig mellem 10 og 15 frostgrader i nat. Lokalt kan det blive ned til 18 minusgrader.
  